อำนาจไม่กระจายแต่กระจุก
ยาดีแก้ไข้ได้ ยาไม่ดีมีปัญหา,ปัญหาโครงสร้างของประเทศในด้านปกครองนั้น เป็นเหตุหนึ่งที่ทำให้เกิดอุปสรรคในเกือบทุกด้าน โดยเฉพาะการกระจายอำนาจ,รัฐบาลชุดนี้คงได้เห็นตัวอย่างที่มีรูปธรรม ก่อนที่ พล.อ.ประยุทธ์ จันทร์โอชา จะเข้ามาเป็นนายกฯ คงคิดว่าการบริหารประเทศคงไม่เกินความสามารถไปได้,ผ่านไประยะหนึ่งต้องเจอสารพัดปัญหา ถึงกับบ่นอุบว่าไม่เคยคิดว่ามันจะยากอย่างนี้ แถมยังมีปัญหาที่ทับถมกันมานานพอเขี่ยเข้าไปปั๊บเจอดีเลย,ถึงกับโยนไปว่าใครทำอะไรทิ้งไว้ล่ะ,หากทุกสิ่งทุกอย่างเป็นไปอย่างทุกวันนี้ ก็จะเจอปัญหาซ้ำแล้วซ้ำเล่าต่อไป เพราะเมื่ออำนาจทุกอย่างอยู่ในส่วนกลาง อีกทั้งงบประมาณก็กองอยู่ตรงนี้,นายกฯแม้จะต้องรับผิดชอบทุกอย่างในประเทศนี้ แต่หากกระจายอำนาจออกไป กระจายงบประมาณออกไป,แต่ละท้องถิ่นก็จะบริหารจัดการกันเอง รับผิดชอบกันเอง ลงโทษกันเอง คิดนโยบายกันเอง โดยรัฐบาลส่วนกลางจะรับผิดชอบในเรื่องใหญ่ๆเท่านั้น,อย่างเรื่องตำรวจที่คิดจะปฏิรูปกัน แต่เอาเข้าจริงก็แก้ไขอะไรแทบไม่ได้เลยเพราะรูปแบบของตำรวจไทย,กลายเป็น กองทัพ ผูกพันกับอำนาจการเมืองไปโดยปริยาย,ญี่ปุ่นประสบผลสำเร็จในการกระจายอำนาจจนทำให้สามารถพัฒนาประเทศได้ก้าวไปข้างหน้าเหนือกว่าหลายประเทศในเอเชีย,มีการเลือกตั้งทุกระดับในแต่ละท้องถิ่น มีผู้ว่าราชการจังหวัด มีตำรวจจังหวัด มีหน่วยงานแต่ละด้านทุกจังหวัด มีงบประมาณเป็นของตนเอง,ตำรวจ นั้นไม่มีปัญหาเหมือนตำรวจไทย,หรืออย่างอินโดนีเซียก็เช่นกัน หลังมีความก้าวหน้าในการกระจายอำนาจสู่ท้องถิ่นจนสามารถแก้ไขปัญหาขัดแย้งทางการเมืองได้,อินโดนีเซีย เป็นประเทศใหญ่ มีประชากรเป็นมุสลิมมากที่สุด มีทรัพยากรหลายชนิด มีเกาะมากที่สุด ทำให้พื้นที่กระจายไปทั้งในพื้นที่ราบและเกาะต่างๆ,หากจัดการปกครองไม่ดีพอ จะเกิดปัญหาที่แก้ไขได้ยาก,ใครจะเชื่อว่าปัญหา อาเจะห์ ที่ต้องการแยกตัวเป็นอิสระและลุกขึ้นมาจับปืนต่อสู้กับรัฐกลาง รบราฆ่าฟันกันมานานไม่ต่างไปจาก 3 จังหวัดภาคใต้ของไทย,แต่เขาแก้ไขปัญหาด้วยการกระจายอำนาจจนประสบความสำเร็จ,ด้วยการให้เป็นเขตปกครองตนเอง มีอำนาจในการบริหารปกครองกิจการสาธารณะในทุกด้าน ยกเว้นด้านการต่างประเทศ ความมั่นคง การเงินการคลัง,ที่สำคัญก็คือรายได้จากทรัพยากรในท้องถิ่นทั้งทางบกและทางทะเล จะจัดสรรให้อาเจะห์ได้รับส่วนแบ่งนี้ด้วย,ทุกวันนี้ก็เลยสงบและอยู่ร่วมกันได้เป็นอย่างดี,รัฐบาลไทยโดยมติ ครม. ได้เห็นชอบกฎหมายการเลือกตั้งท้องถิ่นจำนวน 6 ฉบับ แล้วจะเสนอให้ สนช.พิจารณา,นั่นก็เป็นเพียงรูปแบบวิธีการไปสู่การเลือกตั้งท้องถิ่นที่มีอยู่แล้ว เพียงแต่หยุดชะงักไปหลัง คสช.เข้ามาปกครองประเทศก็เลยยุติการเลือกตั้ง ให้ผู้มีเคยดำรงตำแหน่งบริหารงานต่อไป,เมื่อมีการเลือกตั้งใหญ่ก็ต้องดำเนินการทั้งระบบ แต่การเลือกตั้งท้องถิ่นจะเป็นหลังจากวันเลือกตั้งที่จะพิจารณากันอีกที,ก็ดีที่จะมีการเลือกตั้ง แต่หากไม่กระจายอำนาจจริงๆก็ไม่มีทางแก้ได้.,สายล่อฟ้า
ปัญหาโครงสร้างของประเทศในด้านปกครองนั้น เป็นเหตุหนึ่งที่ทำให้เกิดอุปสรรคในเกือบทุกด้าน โดยเฉพาะการกระจายอำนาจ รัฐบาลชุดนี้คงได้เห็นตัวอย่างที่มีรูปธรรม
การปกครอง,กระจายอำนาจ,เลือกตั้ง,กล้าได้กล้าเสีย,สายล่อฟ้า